**Lee McConnell** (s. 9. lokakuuta 1978 Glasgow, Skotlanti) on brittiläinen pikajuoksija ja 400 metrin aitajuoksija.

McConnell juoksi vuonna 2001 Pekingin universiadeissa kuudenneksi 400 metrin juoksussa ajalla 52,44. Seuraavana vuonna hän oli Kansainyhteisön kisoissa toinen ajalla 51,68 ja Münchenin EM-kisoissa kolmas ajalla 51,02. Kauden lopussa hän juoksi yleisurheilun maailmancupissa neljänneksi ajalla 50,82. Vuonna 2003 McConnell oli toinen Euroopan cupissa. Pariisin MM-kisoissa hän oli seitsemäs ja IAAF:n yleisurheilufinaalissa samoin seitsemäs. Ateenan olympialaisissa hän karsiutui välierissä.

McConnell voitti 2005 EM-pronssia sisäratojen EM-kisoissa 4 × 400 metrin viestijuoksussa. Myöhemmin samana vuonna hän karsiutui Helsingin MM-kisoissa henkilökohtaisella matkalla välierissä, mutta oli mukana MM-pronssia saavuttaneessa viestijoukkueessa. Melbournen Kansainyhteisön kisoissa 2006 McConnell juoksi kolmanneksi 400 metrin aidoissa ajalla 55,25. Hän karsiutui Göteborgin EM-kisoissa 400 metrin aitojen välierissä. Birminghamin sisäratojen EM-kilpailuissa 2007 hän kuului Britannian pronssijoukkueeseen 4 × 400 metrin viestissä.

McConnell saavutti Osakan MM-kisoissa 2007 4 × 400 metrin viestijuoksussa pronssia yhdessä Christine Ohuruogun, Marilyn Okoron ja Nicola Sandersin kanssa. 400 metrin juoksussa hän karsiutui välierissä. Pekingin olympialaisissa 2008 hän karsiutui niin ikään 400 metrin välierissä. Berliinin MM-kilpailuissa 2009 hän oli mukana brittien viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Barcelonan EM-kilpailuissa 2010 hän karsiutui 400 metrin alkuerissä. Britannian 4 × 400 metrin viestijoukkue sijoittui alun perin kolmanneksi, mutta nousi myöhemmin Venäjän joukkueen hylkäyksen takia hopealle. Delhin Kansainyhteisön kisoissa hän oli 200 metrillä viides ja 400 metrillä neljäs. Pariisin sisäratojen EM-kilpailuissa 2011 hän kuului Britannian hopeajoukkueeseen 4 × 400 metrin viestissä. Saman vuoden Daegun MM-kilpailuissa hän karsiutui 400 metrin välierissä ja oli mukana Britannian viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Helsingin EM-kilpailuissa 2012 hän sijoittui 400 metrillä viidenneksi. Lontoon olympialaisissa hän karsiutui saman matkan välierissä.

McConnell lopetti urheilu-uransa vuonna 2014.

Henkilökohtaiset ennätykset
---------------------------

* 200 metrin juoksu: 23,16 (2008)
* 400 metrin juoksu: 50,82 (2002)
* 400 metrin aitajuoksu: 55,25 (2006)
* Korkeushyppy: 188 (2000)

Lähteet
-------

* Lee McConnell Kansainvälinen yleisurheiluliitto.  (englanniksi)

### Viitteet

1. ↑  Lee McConnell *sports-reference.com*.  Arkistoitu 13.12.2012. Viitattu 5.8.2010. (englanniksi)
2. ↑  Athletics Commonwealth Games 2002 at Manchester (eng) Women: 400 m *sports123.com*. Viitattu 5.8.2010. (englanniksi)
3. ↑  Athletics Commonwealth Games 2006 at Melbourne (aus) Women: 400 m *sports123.com*. Viitattu 5.8.2010. (englanniksi)
4. ↑  Athletics European Indoor Championships 2007 at Birmingham (gbr) Women: 4 x 400 m Relay *sports123.com*. Viitattu 5.8.2010. (englanniksi)
5. 1 2  Ennis-Hill and US women’s 4x400m team to receive reallocated gold medals in London *iaaf.org*.  26.7.2017. Viitattu 1.8.2018. (englanniksi)
6. ↑  Competitions - European Athletics Championships - History - European Athletics (EM2010 tulokset) *european-athletics*. Viitattu 1.8.2018. (englanniksi)
7. 1 2  Lee McConnell Tilastopaja (vaatii kirjautumisen, maksullinen palvelu).  (englanniksi)
8. ↑  Lee McConnell announces retirement  3.4.2014. Athletics Weekly. Viitattu 3.4.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |